《朝邑王墓誌》：「王諱祁鎔，鄭靖王之子，母妃張氏，宣德八年十一月初八日嫡生，正統八年三月初九日冊封為朝邑王，成化二十三年十一月十六日以疾薨，享年五十有五，妃呼氏，群牧所副千戶斌之女；繼妃楊氏，南城兵馬副指揮源之女，俱無出，上聞訃哀悼，輟朝一日，遷官諭祭，諡曰榮簡，命有司喪葬如制，在京親王及文武官皆致祭焉，以弘治元年葬於太行山之原，嗚呼！王生長宗室，為國藩輔，茂膺封爵，貴富兼降，壽考今終，夫復何憾，用述其□，納諸幽壙云。」